Publication: Magyar Közlöny
Issue: MK-2000-24 (Year: 2000, Number: 24)
Era: 1990-2004
Section: A 23/1990. (XII. 3.) PM rendelet 2. számú melléklete e melléklet szerint módosul
Paragraph Index: 231

4. Készülékek összetett rendszere, amely digitális videofelvételek rögzítésére, képi hatások (effektek) készítésére vagy a sugárzásra szánt programok szerkesztésére és véglegesítésére szolgál. A rendszer videojelek küldésére és vételére egyaránt alkalmas. A rendszeren belül a videojelet digitális jellé alakítják át, így az a központi vezérlő egységben feldolgozható. A rendszer az alábbi alkotóelemekből áll: (i) központi vezérlő egység, (ii) két színes monitor (egy nem váltott sorú beolvasóval adatok megjelenítéséhez és egy váltott sorú beolvasóval video megjelenítéséhez); az egyik monitor a központi vezérlő egység által elvégzett módosításokat digitális változatban jeleníti meg, míg a másik a kimenő képet mutatja, (iii) bemeneti egység (billentyűzet), (iv) 4 és 9 Gb kapacitású merevlemezek, (v) naplózó szoftver, (vi) video társprocesszor kártya, (vii) tömörítő kártya, (viii) DVE (Digitális Video Effektek) valós idejű kártya, (ix) automedia II hangkártya, (x) SCSI—II. gyorsító kártya, (xi) két hangszóró erősítővel. 8543.89

Source: https://magyarkozlony.hu/hivatalos-lapok/90fa65203a182334445b4f5ab41ee14c894c98ea/dokumentumok/82c2557cc9ef82d003cfd3d7103f1fbef2b07b10/letoltes